**1. sz. FÜGGELÉK**

**MŰSZAKI LEÍRÁS**

**az**

**ORSZÁGOS TISZTIFŐORVOSI HIVATAL**

**ajánlatkérő által**

**a Norvég Alapból finanszírozott HU12-0001-PP1-2016 azonosítószámú,**

**„A roma közösségekben dolgozó védőnők munkafeltételeinek javítása” című projekt**

**keretében kiírt**

**„A roma nők egészségtudatos magatartásának vizsgálata Borsod-Abaúj-Zemplén megyében”**

**tárgyú közbeszerzési eljáráshoz**

1. **Háttér**

A kutatás „A roma közösségekben dolgozó védőnők munkafeltételeinek javítása” - 'HU12-0001- PP1-2016' projekt keretében valósul meg.

A projekt célja, hogy hozzájáruljon a védőnők speciális megelőző és egészségnevelési feladatainak ellátásához, különösen a hátrányos helyzetű családok és a roma közösség körében; kiemelt figyelmet fordítva az egészségmagatartás hatékony befolyásolására.

A roma nők egészségügyi programokban, népegészségügyi szűréseken való részvételi hajlandóságának növelése sajátos módszertani kihívást jelent. Többek között ezt segítheti a kutatás azzal, hogy képet kapunk egészségmagatartásukról, egészségtudatosságukról, kiemelten az emlő- és méhnyakszűrésben való részvételi hajlandóság tekintetében.

1. **A kutatás célcsoportjai**

A kutatás elsődleges célcsoportja a megyében élő roma nők csoportjai. A kutatás másodlagos célcsoportját a roma közösségekkel dolgozó szakemberek (alapellátás, szociális terület, helyi közösségek tagjai) alkotják.

1. **A kutatás tartalma**

Roma nők egészségmagatartásának vizsgálata (kvantitatív és kvalitatív eszközökkel); életmódjuk, életvitelük jellegzetességeinek feltárásán túl az egészséggel kapcsolatos értékattitűdnek, az egészséges/egészségtelen választás motivációjának megismerése; a betegségekkel és a betegségek megelőzésével kapcsolatos ismeretek feltárása, népegészségügyi szűréseken való részvételt akadályozó hiedelmek, tévhitek vizsgálata; egészségügyi alapellátás szereplőihez, különösen a védőnőhöz való viszonyuk, a szolgáltatásokhoz való hozzáférés egyenlőtlenségei; gyermekvállalási, gyermeknevelési szokásaik feltárása, egészségügyi információhoz való hozzájutásuk módjának és forrásainak feltérképezése.

1. **Vizsgálandó területek - különösen:**

Az elsődleges célcsoport esetében:

* A szocio-ökonómiai helyzet;
* Az életmód (táplálkozás, fizikai aktivitás);
* A rizikómagatartás (szerhasználat: dohányzás, alkohol- és drogfogyasztás);
* A szubjektív jóllét (egészség értékelése, betegség, pszichoszomatikus panaszok);
* A gyógyszerhasználatra vonatkozó szokások;
* A családtervezés, várandósság;
* A csecsemőgondozás, gyermeknevelés (attitűd, eltérő fejlődés felismerése, stb.);
* a védőnő és az alapellátás szerepe;
* A népegészségügyi szűrővizsgálatok;
* Az igénybe vett egészségügyi információforrások;
* A mentális egészség legfontosabb mutatói;
* A jövővel kapcsolatos várakozások.

A másodlagos célcsoportra irányuló (mélyinterjús) adatfelvétel tartalmára vonatkozóan az elsődleges célcsoport esetében leírtak az irányadóak.

1. **Kutatási módszerek**
2. Személyes megkeresésen alapuló kérdőíves vizsgálat az VI. pontban megadott mintaszerkezet érvényesítésével.
3. Mélyinterjúk készítése a vizsgálandó területeknek (IV. pont) megfelelő tartalommal. Potenciális interjúalanyok: roma nők és a roma nők tájékozottságát, véleményét, beállítódásait jól ismerő személyek (védőnő, szociális munkás, háziorvos, kisebbségi önkormányzati képviselő stb.).
4. **Kérdőíves vizsgálat – Mintanagyság, mintaszegmensek**

|  |  |  |  |
| --- | --- | --- | --- |
|  | **Korcsoport 1**  (18-29 éves nő) | **Korcsoport 2**  (30-55 éves nő) | **Korcsoport 3**  (56 év feletti nő) |
| **Településtípus 1**  (Megyeszékhely) | 100 fő | 100 fő | 50 fő |
| **Településtípus 2**  (20.000 és 150.000 lakos) | 100 fő | 100 fő | 50 fő |
| **Településtípus 3**  (3.000-19.999 lakos) | 100 fő | 100 fő | 50 fő |
| **Településtípus 4**  (2.999 vagy annál kevesebb lakos) | 100 fő | 100 fő | 50 fő |
| *Összesen:* | *400 fő* | *400 fő* | *200 fő* |
| ***Mindösszesen:*** | ***1000 fő*** | | |

A 2., 3. és 4. településtípusok esetében a vizsgálat konkrét helyszínét Borsod-Abaúj-Zemplén megye területén belül a kutatást végző tetszőlegesen választhatja ki.

A 3. és 4. településkategóriákba tartozó települések esetén az egy-egy településen felvett sikeres kérdőíves interjúk száma nem lehet több 20-nál.

1. **Az elkészítendő mélyinterjúk száma**

Az elkészítendő, sikeres mélyinterjúk száma 50. A mélyinterjúk válaszadói a V.2. pont szerint. Valamennyi településtípus településein szükséges mélyinterjúkat készíteni.

1. **Részletes feladatterv**

|  |  |
| --- | --- |
| **Szakmai koncepció** | |
|  | Az alábbi szempontok figyelembe vételével magyar és angol nyelven készítsen egy értékelésre alkalmas szakmai koncepciót/kutatási és elemzési tervet, amely a kutatás megvalósításának ütemtervét is tartalmazza.   1. A kutatást megalapozó, áttekintő jellegű desk research. 2. Kérdőív tervezetének elkészítése. 3. Mélyinterjú-szempontok tervezetének elkészítése. 4. Próbakérdezés, a kérdőív és a mélyinterjú-szempontok véglegesítése. 5. Kérdezőbiztosok/interjúkészítők szükség szerinti felkészítése. 6. Kérdőíves adatfelvétel, a mélyinterjúk elkészítése. 7. A kérdőíves adatfelvétel adatbázisának összeállítása. 8. Elemzés (a kérdőíves adatfelvétel adatainak, illetve a mélyinterjúk szövegének elemzése). 9. A kutatási zárójelentés elkészítése magyar és angol nyelven, amely a kutatási eredmények bemutatása mellett röviden kitér a kutatást megalapozó desk research során nyert információkra is. 10. Tartalmi/módszertani javaslatok megfogalmazása a célcsoport (védőnők, roma nők) tekintetében a népegészségügyi szűrésekben történő aktívabb részvétel elérése érdekében. |
| Produktum | Szakmai koncepció/kutatási terv |
| Teljesítés feltétele | Megrendelő elfogadó nyilatkozata |
| **A kérdőív tervezetének elkészítése** | |
|  | A kérdőív tervezete a szükséges számú, de minimum 30 kérdést tartalmaz. A kérdőív megfelel a szakma szabályainak, valamint a személyiségi jogokról és az adatvédelemről szóló jogszabályok rendelkezéseinek. |
| Produktum | Kérdőív-tervezet |
| Teljesítés feltétele | Megrendelő tudomásul vétele |
| **A kérdőív tervezetének próbakérdezése, véglegesítése** | |
|  | A Megrendelő által elfogadott kérdőív-tervezet terepen történő kipróbálásával. |
| Produktum | A próbakérdezés tapasztalatai nyomán véglegesített kérdőív, illetve a kérdezőbiztosok számára készített kitöltési utasítás. |
| Teljesítés feltétele | Megrendelő elfogadó nyilatkozata |
| **A kérdőíves adatfelvétel során közreműködők felkészítése** | |
|  | A kérdezőbiztosok felkészítése az adatfelvételre (a kérdőív bemutatása, az adatfelvétel során tanúsítandó magatartás szabályainak ismertetése, a felvett kérdőívek kezelésének szabályai különös tekintettel a személyiségi jogi, és adatkezelési szabályokra) |
| Produktum | A kérdezőbiztosok felkészítéséről (felkészítéseiről) készült jegyzőkönyvek |
| Teljesítés feltétele | Megrendelő tudomásul vétele |

|  |  |
| --- | --- |
| **Mélyinterjú szempontok elkészítése** | |
|  | A mélyinterjús adatfelvétel szempontrendszerének kidolgozása |
| Produktum | A mélyinterjú során alkalmazott kérdések |
| Teljesítés feltétele | A Megrendelő tudomásul vétele |
| **A kvantitatív és kvalitatív adatfelvétel megvalósítása** | |
|  | A kvantitatív és kvalitatív adatfelvétel megvalósítása a IV., V. és VI. pontokban megfogalmazott követelményeknek megfelelően |
| Produktum | Tájékoztatás az adatfelvétel befejezéséről, az esetleges rendkívüli eseményekről |
| Teljesítés feltétele | A tájékoztatás Megrendelő által történő tudomásul vétele |
| **A kérdőíves adatfelvétel adatainak rögzítése, az adatbázis összeállítása** | |
|  | A kérdőívek adatainak rögzítése. Az elemzés alapjául szolgáló tisztított adatbázis elkészítése, és megrendelőnek történő átadása Excel file-formátumban. Az Excel-file tartalmazza a változók megnevezését. Az elemzés során használt, tisztított adatbázis elkészítése SPSS SAV-file formátumban. Az SPSS adatbázis tartalmazza a változók és változóértékek label-jeit is. |
| Produktum | A kérdőívek adatkezelési jogszabályokban foglaltak szerint történő megsemmisítési jegyzőkönyve. Excel és SPSS formátumú, tisztított adatbázisok |
| Teljesítés feltétele | A kérdőíves adatbázis átadása elektronikus formában, a megsemmisítési jegyzőkönyv átadása. A megrendelő elfogadó nyilatkozata |
| **Adatelemzés, a kutatási zárójelentés elkészítése** | |
|  | Adatelemzés, a kvantitatív és kvalitatív adatok elemzése, a kutatási zárójelentés elkészítése. |
| Produktum | Kutatási zárójelentés magyar és angol nyelven 1-1 példányban nyomtatva, illetve elektronikus formában |
| Teljesítés feltétele | Megrendelő elfogadó nyilatkozata, teljesítésigazolás.  Az elfogadás technikai feltétele, hogy Vállalkozó a zárótanulmány tervezetét a záró határidő előtt legalább 10 naptári nappal a Megrendelő részére előzetes véleményezésre átadja. Megrendelő a feladatleírásban meghatározott kötelező tartalmi elemekkel, formai követelményekkel kapcsolatos, a feladatleírásban rögzített feladatokkal összhangban álló esetleges változtatási igényeit 5 naptári napon belül megteszi, melyet Vállalkozó a végleges dokumentumok átadása előtt köteles a kutatási zárójelentésen átvezetni. |
| **Módszertani javaslatok a roma nők népegészségügyi szűréseken történő aktívabb részvétele elérése érdekében** | |
|  | A zárótanulmány részeként magyar és angol nyelven készüljön elsődleges és másodlagos célcsoportokra vonatkozó szakmapolitikai ajánlás a roma nők népegészségügyi szűréseken történő aktívabb részvétele elérése érdekében. |
| Produktum | Módszertani javaslatokat tartalmazó dokumentumrész a kutatási zárójelentés esetében megfogalmazott formátumokban |
| Teljesítés feltétele | Megrendelő elfogadó nyilatkozata, teljesítésigazolás. |

1. **Az átadandó eredménytermékek felsorolása és terjedelme**
2. *Szakmai koncepció*

* A részletes feladattervben megadott szempontok alapján szakmai koncepció/kutatási terv (benne a feladatvégzés javasolt ütemezése) magyar és angol nyelven a munka elvégzésére vonatkozóan.
* A szakmai koncepció formai követelményei: szöveges dokumentumok .doc, .docx formátumban A/4 oldalméret, Verdana betűtípus, 12-es betűméret, 1,5 sorköztávolság, elektronikus formában, illetve ezzel párhuzamosan CD/DVD adathordozón.

1. *Adatbázis*

* Tisztított adatbázist Excel l-file formátumban a VIII. pontban megállapított kritériumok szerint.
* Az SPSS adatbázis formai követelményei a VIII. pontban megállapított kritériumok szerint.

1. *Kérdőív*

* A kérdőívnek minimum 30 kérdést kell tartalmaznia, amely feleljen meg a kérdőívszerkesztés szakmai szabályainak, illetve a személyiségi jogokról, valamint az adatvédelemről szóló jogszabályok előírásainak.
* A kérdőív, illetve a mélyinterjúk elkészítése során követendő kérdéssor formai követelményei: szöveges dokumentumok .doc vagy .docx formátumban, A/4 méretben, elektronikus formában.

1. *Kutatási zárójelentés*

* A kutatási zárójelentés magyar és angol nyelven legalább 100-100 oldal terjedelemben (A/4 oldalméret, Verdana betűtípussal, 12-es betűméret, 1,5 sorköztávolság) készül el. és készül belőle egy legfeljebb 5-5 (A/4 oldalméret, Verdana betűtípussal 12-es betűméret, 1,5 sorköztávolság, .doc vagy .docx formátum) oldal terjedelmű vezetői összefoglaló magyar és angol nyelven, elektronikus formában.
* A kutatási zárójelentésnek tartalmaznia kell a kutatás során alkalmazott módszerek bemutatását, az eredmények elemzését, a kutatási eredmények összefoglalását, következtetéseket, javaslatokat és a VIII. Pont „Szakmai koncepció” című részében írt desk research eredményeinek rövid összefoglalását.
* A kutatási zárójelentés elkészítése során felhasznált adatok adattábláit a zárójelentés melléklete tartalmazza olyan módon, hogy az adatokra történő hivatkozások az appendixből visszakereshetőek legyenek. A melléklet nem számít bele a zárójelentés előírt minimális terjedelmébe.
* A kutatási zárójelentéshez mellékelni kell a végleges adatbázist (a változók és változóértéke azonosítását szolgáló labelezett SPSS adatfile).
* A kutatási zárójelentést (annak valamennyi részét) 1 magyar és 1 angol nyelvű nyomtatott példányát a Megrendelő székhelyére szállítva is át kell adni.

1. *Módszertani javaslat*

* A módszertani javaslat a tanulmány részeként magyar és angol nyelven 5-5 oldal (A/4 oldalméret, Verdana betűtípussal, 12-es betűméret, 1,5 sorköztávolság) terjedelemben készül el.

A dokumentumokat Ajánlatkérő által előzőekben megadott formátumban, a projekt kötelező arculati elemeinek feltüntetésével szükséges benyújtani.

1. **A kutatási program megvalósítására rendelkezésre álló idő**

A kutatási program teljes megvalósítására rendelkezésre álló idő a szerződéskötéstől (azaz a szerződés mindkét fél általi aláírásának napjától) számított 4 hónap.